**Obec Majcichov, Základná škola Jána Palárika v Majcichove, Materská škola v Majcichove, Obecný futbalový klub Majcichov, Slovenský Červený kríž v Majcichove, Štátna polícia**

 **.**

**usporiadajú 30. ročník medzinárodného cestného behu**

**MAJCICHOVSKÁ**

**D E S I A T K A**

**Putovný pohár Ing. Vladimíra Remeka, prvého československého kozmonauta**

**Majcichov (okres Trnava), nedeľa 8. marca 2020**

**Súčasťou jubilejného podujatia budú M-SR v cestnom behu na 10 km (samostatné propozície)**

***Organizačný štáb:***

Predseda: **Ing. Tibor MAREK,** starosta obce

Podpredseda: **Ing. Branislav ŠTURDÍK,** zástupca starostu

Technický riaditeľ a hlavný rozhodca: **Milan KRAIC,** tel. kontakt: 0903 243 206

Lekár pretekov: **MUDr. Vladimír ŽÁK**

Členovia štábu: **Mgr. Ľubomír URBANOVIČ** (rozhodca sprievodných kategórií škôlkarov a žiactva), **Ing. Janka BOGÁROVÁ, Ing. Anton FROLKOVIČ, Pavol KAREL, Mgr. Miloš LELKEŠ, Ing. Alena MAREKOVÁ, JUDr. Ladislav MASNÍK, Marián ZAŤKO, Mgr. Vladimír ŽÁK**

Moderátor a manažér: **Mgr. Jaroslav LIESKOVSKÝ**

***Technické ustanovenia:***

**Kategórie (10 km, asfaltová cesta):** M – muži (absolútne poradie), M40 – muži od 40 do 49 rokov, M50 – muži od 50 do 59 rokov, M60 – muži od 60 do 69 rokov, M70+ – muži od 70 rokov / Memoriál Tiborka Vaňu,MM – muži Majcichov, Ž – ženy (absolútne poradie), Ž35 – ženy od 35 do 49 rokov, Ž50+ – ženy od 50 rokov, ŽM- ženy Majcichov, MJ – juniori do 19 rokov, ŽJ – juniorky do 19 rokov.

Slávnostný štart celého pelotónu bude o 11.45 h pred obecným úradom, ostrý štart o 12.00 h. Poradie vyhodnotíme elektronickým časomerom. Najrýchlejšia žena prevezme aj pohár Viktora Karela. Kategórie sú spracované podľa technických ustanovení SAZ a AIMS.

**Rámcové preteky:**

1. Predškolský vek: 90 m / štart o 10.00 h

2. žiačky, rok narodenia 2011 a mladšie: 125 m / 10.10 h

3. žiaci, rok narodenia 2011 a mladší: 125 m / 10.15 h

4. žiačky, rok narodenia 2009 a 2010: 250 m / 10.20 h

5. žiaci, rok narodenia 2009 a 2010: 333 m / 10.25 h

6. žiačky, rok narodenia 2007 a 2008: 444 m / 10.30 h

7. žiaci, rok narodenia 2007 a 2008: 555 m / 10.35 h

8. žiaci a žiačky, rok narodenia 2005 a 2006: 1 000 m / 10.45

Pre žiacke preteky neplatí elektronická registrácia vopred. Vyhlásenie výsledkov a dekorovanie najrýchlejších trojíc sa začne o 11.00 h pred kultúrnym domom. Osobitne bude hodnotené poradie dievčat, osobitne chlapcov.

**Prihlasovanie:** Prihlasovanie na preteky prebieha on-line na webovom portáli:

<https://registrace.sportsoft.cz/main.aspx?e=1559&lng=sk>

**Pretekári bežiaci M-SR sa musia prihlasovať cez portál SAZ:**

Prihlasovanie jednotlivcov a družstiev prebieha on-line na webovom portáli:

<http://statistika.atletika.sk/kalendar>

**Informácie:**Obecný úrad, 919 22 Majcichov, okres Trnava; e-mail: starosta@majcichov.sk

**Prezentácia:** Kultúrny dom v Majcichove v deň pretekov (9.00 - 11.00 h).

**Štartový vklad:** 10 € / hlavná kategória (platí sa až pri prezentácii)

**Ceny:** Traja najrýchlejší v celkovom poradí (muži, ženy): 50 – 40 – 30 €.Finančné odmeny pre ďalšie vekové kategórie mužov a žien sú rovnaké: 1. miesto 30 €, 2. miesto 25 €, 3. miesto 20 €.

**Prémia:** Absolútny víťaz a absolútna víťazka Majcichovskej desiatky navyše získajú finančnú prémiu po 50 €. Osobitná cena (50 €) bude udelená aj v prípade prekonania rekordov Majcichovskej desiatky na pôvodnej trati.

**Rekordy M-10:** Z mužov dosiahol najrýchlejší čas na pôvodnej trati víťaz 4. ročníka (1982) ***Jozef Lenčéš,*** atlét Interu Bratislava, 29:41,2 min; medzi ženami mala rekordný zápis 34:21,2 min víťazka 9. ročníka (1987) a slovenská rekordérka ***Ľudmila Melicherová*** zo Slávie PF Banská Bystrica.

Ostatné kategórie (juniori, juniorky, žiactvo, predškolský vek) odmeníme vecnými darmi. Samostatne bude vyhodnotená aj kategória desiatkarov, ktorí majú trvalé bydlisko v Majcichove.

**Pretekárska tombola:** Hodnotné vecné ceny budú vylosované medzi účastníkov klasifikovaných v M-10. Žrebovanie (od 15. ceny vyššie) sa uskutoční počítačovou metódou v priebehu hlavných pretekov, zoznam bude vyvesený v priestoroch prezentácie a v hlavnej sále. Stane sa tak kvôli urýchleniu záverečného ceremoniálu.

**Popis trate:** Rýchly asfaltový okruh bez prevýšenia v uliciach Majcichova, 1 012 m + 3 x 2 996 m. Trať je úradne premeraná, má oficiálny certifikát Slovenského atletického zväzu. Ostrý štart hlavného pelotónu už tradične býva súbežne s hlaholom poludňajších zvonov.

**Občerstvenie:**Po skončení pretekov pozveme bežcov a bežkyne M-10 na občerstvenie.

**Doprava:** Mimoriadny autobus, s označením M-10, odíde o 10.30 h spred železničnej stanice v Trnave. Odchod späť bude po vyhlásení výsledkov, približne o 15.30 h. Bezplatná preprava.

**Poznámky:**Usporiadatelia si vyhradzujú právo zmeny (vekové kategórie, časový rozpis) a nezodpovedajú za škody súťažiacich počas podujatia. Každý štartujúci sa zúčastňuje pretekov na vlastné náklady aj zodpovednosť (za zúčastnené deti sú zodpovední ich rodičia, vedúci, tréneri alebo učitelia).

Organizátori Majcichovskej desiatky, kvôli predpokladu ďalšieho účastníckeho nárastu, od roku 2015 zabezpečujú pre bežcov a bežkyne nový priestor na prezliekanie a parkovanie motorových vozidiel na futbalovom štadióne v Majcichove (Štadión Viktora Karela). Parkovanie bude taktiež možné na parkovisku spoločnosti IKEA INDUSTRY Majcichov, odkiaľ bude zabezpečovaná kyvadlová doprava k šatniam.

***Víťazi Majcichovskej desiatky***

 1979 *Jozef EICHENBAUM,* Spartak ZŤS Dubnica n. V., 31:04,5

 1980 *Anton JAVORKA,* TJ Družba Piešťany, 30:24,2

 1981 *Milan SEMAN,* Slávia SVŠT Bratislava, 32:25,2

 **1982 *Jozef LENČÉŠ,* Atletický oddiel TJ Internacionál Slovnaft Bratislava, 29:41,2;**

 ***rekord podujatia na pôvodnej trati***

 1983 *Milan SEMAN,* Slávia SVŠT Bratislava, 30:41,8

 1984 *Milan SEMAN,* Slávia SVŠT Bratislava, 31:09,8

 1985 *Mojmír LÁNÍČEK,* Dukla Banská Bystrica, 30:25,3

 1986 *Milan SEMAN,* TJ Internacionál ZŤS Bratislava, 31:25,4

 1987 *Pavol KUPEC,* Slávia UK Bratislava, 31:50,2

 1988 *Milan SLIVKA,* ZVL Kysucké Nové Mesto, 30:16,7, *rekord podujatia na súčasnej trati*

 1989 *Milan SEMAN,* TJ Internacionál ZŤS Bratislava, 30:44

 1990 *Milan SEMAN,* TJ Inter Slovnaft Bratislava, 31:34

 1992 *Ján KRIŽÁK,* TJ Považan Nové Mesto nad Váhom, 31:47

 2004 *Miroslav HLÚPIK,* AŠK Grafobal Skalica, 31:41

 2005 *Ján KRIŽÁK,* AŠK Grafobal Skalica, 31:34

 2006 *Imrich MAGYAR,* AMK Nové Zámky, 31:08

 2007 *Imrich MAGYAR,* AC Nové Zámky, 31:23

 2008 *Milan FEDÁK,* AK Martin, 33:04

 2009 *Imrich MAGYAR,* AC Nové Zámky, 33:24

 2010 *Imrich MAGYAR,* AC Nové Zámky, 32:25

 2011 *Matej FEDÁK,* Slávia UK Bratislava, 32:17

 2012 *Ondrej PUŠKÁR,* AK AŠK Slávia Trnava, 31:31

 2013 *Lukáš HÝL,* Malatiná, 32:54

 2014 *Branislav ŠARKAN*, MKŠS-AK Kysucké Nové Mesto, 31:42

 2015 *Juraj VITKO,* JM Demolex Bardejov, 32:15

 *Nikola ČORBOVÁ,* SportDiag Team Senec, 35:12; *ženský rekord na súčasnej trati*

 2016 *Alexander JABLOKOV,* Slávia UK Bratislava / behame.sk, 32:29

 *Petra FAŠUNGOVÁ,* Dukla Banská Bystrica, 36:01

 2017 *Boris CSIBA,* Slávia UK Bratislava, 31:34 – osobný rekord

 *Petra FAŠUNGOVÁ,* Dukla Banská Bystrica, 35:41 – osobný rekord

 2018 *Branislav ŠARKAN,* MKŠS-AK Kysucké Nové Mesto, 31:44

 *Veronika ZRASTÁKOVÁ,* ŠK ŠOG Nitra, 37:08

 2019 *Tibor SAHAJDA,* BMSC Bratislava, 30:24

 *Veronika ZRASTÁKOVÁ,* ŠK ŠOG Nitra, 36:12

***V 29. ročníku absolvoval hlavnú trať, desaťkilometrovú, 415-členný pelotón mužov, žien, juniorov a junioriek / z rekordných 424 štartujúcich.***

***V sprievodných súťažiach škôlkarov a školákov na tratiach od 90 do 1 000 m bežalo 112 dievčat a chlapcov.***

**------------------------------------------------------------------------------------------------------------------------------------------------**



**MAJSTROVSTVÁ SR MUŽOV, ŽIEN, JUNIOROV, JUNIORIEK, VETERÁNOV A VETERÁNIEK**

**V CESTNOM BEHU NA 10 KM**

**(jednotlivci, družstvá)**

**30. ročník medzinárodného cestného behu Majcichovská desiatka**

**Usporiadateľ:** Z poverenia SAZ - Atletický klub AŠK Slávia Trnava

**Spoluorganizátori:** Obec Majcichov, Základná škola Jána Palárika v Majcichove, Materská škola v Majcichove, Obecný futbalový klub Majcichov, Slovenský Červený kríž v Majcichove, Štátna polícia

**Termín:** 08.03.2020 (nedeľa) o 12:00 hod.

**Miesto:** Majcichov - Kultúrny dom v Majcichove

**Hlavní funkcionári:** Predseda OV: **Ing. Tibor MAREK,** starosta obce

Podpredseda OV: **Ing. Branislav ŠTURDÍK,** zástupca starostu

 Technický riaditeľ a

hlavný rozhodca: **Milan KRAIC,** tel. kontakt: 0903 243 206

Delegát SAZ: **Marcel LOPUCHOVSKÝ**

Športovo-technický

delegát SAZ: **Vladimír PROKŠA**

Vedúci rozhodca: **Matej LIETAVEC**

Inštruktorka rozhodcov: **Ľudmila HLAVÁČKOVÁ**

Moderátor a manažér: **Mgr. Jaroslav LIESKOVSKÝ**

Lekár pretekov: **MUDr. Vladimír ŽÁK**

**Prihlasovanie:** Prihlasovanie jednotlivcov a družstiev na preteky prebieha on-line na webovom portáli:

<http://statistika.atletika.sk/kalendar>

Prihláška pretekárov musí byť vykonaná najneskôr do 05.03.2019 do **12:00 hod.** Po tomto termíne systém automaticky prihlasovanie uzavrie. Prihlasovanie družstiev prebieha už pri prihlasovaní jednotlivých členov výberom možnosti družstvo (A,B,C).

**Kategórie: Muži a ženy -** rok narodenia 2000 a starší

**Juniori a juniorky -** rok narodenia 2001-2002, prípadne mladší v rozsahu pretekania sa vo svojej vekovej kategórií

**Veteráni a veteránky -** *ženy* – 35 ročné a staršie a *muži* – 35 roční a starší rozdelení do 1-ročných vekových kategórii. Pre zaradenie do príslušnej vekovej kategórie je rozhodujúci dátum narodenia, ktorý musí byť pred, alebo v deň konania M SR (dátum narodenia 08.03.1985 a starší). Poradie pretekárov v každej disciplíne bude stanovené podľa hodnoty prepočítaného výkonu jednoročnými koeficientmi WMA.

Poznámka: Usporiadateľ M-SR neakceptuje prihlášku mladších pretekárov a pretekárok, ak v deň konania behu nedosiahnu vek 16 rokov, pretože pretekárska vzdialenosť nie je pre nich v súlade s rozsahom pretekania sa v Slovenskom atletickom zväze (je dlhšia).

**Prezentácia:** Kultúrny dom v Majcichove v deň pretekov (9.00 - 11.00 h).

**Štartovné:** 10 € za pretekára sa hradí v deň pretekov pri prezentácii v kultúrnom dome.

**Trať:** Asfaltový okruh bez prevýšenia v uliciach Majcichova, 1 012 m + 3 x 2 996 m. Trať je úradne premeraná, má oficiálny certifikát Slovenského atletického zväzu.

**Doprava:** Mimoriadny autobus, s označením M-10, odíde o 10.30 h spred železničnej stanice v Trnave. Odchod späť bude po vyhlásení výsledkov, približne o 15.30 h. Bezplatná preprava.

**Meranie časov:** Meranie elektronickým časomerom a výsledky zabezpečuje spoločnosť SportSoft Timing

 <https://registrace.sportsoft.cz/main.aspx?e=1559&lng=sk>

**Štart behu:**  Slávnostný štart celého pelotónu bude o 11.45 h pred obecným úradom, **ostrý štart o 12.00 h**. Cieľ behu je pred kultúrnym domom. Časový limit je stanovený na 1,5 h (do 13.30 h).

**Súťaž družstiev:** Uskutoční sa v každej vekovej kategórii. Zloženie družstva (minimálne traja a maximálne piati pretekári) musí oddiel nahlásiť cez prihlasovací portál. Zloženie družstva môže byť dodatočne upresnené pri prezentácii. Za družstvo bodujú traja pretekári s najlepším umiestnením. Hodnotené budú iba tie družstvá, ktoré budú mať troch bodovaných pretekárov. O umiestnení družstva rozhodne súčet umiestnení bodujúcich pretekárov každého družstva v redukovanom poradí (t.j. poradie zostavené iba z bodujúcich pretekárov). V prípade rovnosti súčtu umiestnení o poradí rozhodne lepšie umiestnenie posledného (tretieho) bodujúceho pretekára družstva.

**Šatne:** Priestor na prezliekanie a parkovanie motorových vozidiel na futbalovom štadióne v Majcichove (Štadión Viktora Karela).

**WC:** WC budú k dispozícií v kultúrnom dome v blízkosti štartu a cieľa a v šatniach na futbalovom štadióne.

**Zdravotná služba:** V priestore štartu a cieľa, rovnako tak popri trase behu, bude k dispozícii rýchla zdravotná a záchranná služba.

**Ceny:** Prví traja získajú diplom a medailu, a prvý získa titul majstra SR na rok 2020 v cestnom behu na 10 km.

**Výsledky:** Budú zverejnené po skončení podujatia na [www.atletika.sk](http://www.atletika.sk)

**Ubytovanie a strava:** Ubytovanie usporiadateľ nezabezpečuje. Odporúčame využiť ubytovacie zariadenia v obci Majcichov a v meste Trnava.

Usporiadateľ po skončení pretekov zabezpečí občerstvenie pre pretekárov.

**Pravidlá:** Preteká sa podľa pravidiel SAZ, Svetovej atletiky (predtým IAAF) a týchto propozícií.